పాకలపాటి రఘువర్మ

పాకలపాటి రఘువర్మ ఆంధ్రప్రదేశ్ రాష్ట్రానికి చెందిన రాజకీయ నాయకుడు & శాసనమండలి సభ్యుడు. ఆయన 2019లో జరిగిన ఆంధ్రప్రదేశ్ శాసనమండలి ఎన్నికల్లో పోటీ చేసి ఎమ్మెల్సీగా గెలిచాడు.
రాజకీయ జీవితం
పాకలపాటి రఘువర్మ మార్చి22న జరిగిన ఆంధ్రప్రదేశ్ శాసనమండలికి జరిగిన ఎన్నికల్లో ఏపీటీఎఫ్‌ (257) సంఘం, యూటీఎఫ్‌, మోడల్ స్కూల్స్ రెగ్యులర్ టీచర్స్ సంఘాలు, ఇతర ఉపాధ్యాయ, అధ్యాపక సంఘాలు మద్దతుతో పీడీఎఫ్ అభ్యర్థిగా పోటీ చేసి తన సమీప ప్రత్యర్థి టిడిపి బలపర్చిన గాదె శ్రీనివాసులు నాయుడుపై 8372 ఓట్ల మెజారిటీతో గెలిచి ఎమ్మెల్సీగా ఎన్నికయ్యాడు. ఆయన 2019 ఏప్రిల్ 2న శాసనమండలి సభ్యుడిగా ప్రమాణ స్వీకారం చేశాడు. 

ఆయన 2025లో ఆంధ్రప్రదేశ్ శాసనమండలికి జరిగిన ఎన్నికలలో ఏపీటీఎఫ్‌ అభ్యర్థిగా టిడిపి, జనసేన మద్దతుతో ఉత్తరాంధ్ర ఉపాధ్యాయ స్థానం నుండి పోటీ చేసి ఓడిపోయాడు. ఈ స్థానానికి 20,791 ఓట్లు పోలవ్వగా, 656 ఓట్లు చెల్లలేదు. పది మంది పోటీలో ఉన్నారు. మొదటి ప్రాధాన్యతా ఓట్లు పిఆర్‌టియు అభ్యర్థి గాదె శ్రీనివాసులనాయుడుకు 7,272, టిడిపి, జనసేన మద్దతునిచ్చిన ఎపిటిఎఫ్‌ అభ్యర్థి పాకలపాటి రఘువర్మకు 6,905, యుటిఎఫ్‌ మద్దతిచ్చిన పిడిఎఫ్‌ అభ్యర్థి కోరెడ్ల విజయగౌరికి 5,900 వచ్చాయి. రెండో ప్రాధాన్యతా ఓట్లను లెక్కిస్తూ ఎలిమినేషన్‌ రౌండ్‌కు వెళ్లారు. 9వ రౌండ్‌ (ఆఖరి రౌండ్‌)లో గాదె శ్రీనివాసులనాయుడుకు 9,237, పాకలపాటి రఘువర్మకు 8,527 ఓట్లు వచ్చాయి. ఎవరికీ 50 శాతం ప్లస్‌ 1 (10,068) ఓట్లు రాకపోవడంతో 710 ఓట్లతో గాదె శ్రీనివాసుల నాయుడు గెలుపొందారు.

మూలాలు

వర్గం:ఆంధ్రప్రదేశ్ శాసనమండలి సభ్యులు
వర్గం:1962 జననాలు
వర్గం:విజయనగరం జిల్లా రాజకీయ నాయకులు